**מילי עשת** (נולדה ב-30 ביוני 1993) היא שחקנית טלוויזיה, קולנוע ותיאטרון ומדבבת ישראלית.

ביוגרפיה
--------

עשת נולדה וגדלה בירושלים. בגיל 6 עברה עם משפחתה למושב מסילת ציון. היא בוגרת מגמת מחול בתיכון לאומנויות בירושלים. בוגרת הסטודיו של ניסן נתיב. אביה, אריק עשת, הוא מפיק תיאטרון, שחקן, מדבב ומורה למשחק. אמה, אילווה עשת, עלתה משוודיה וכיום שחקנית, מדבבת ומורה למשחק. אחיותיה הן השחקנית מאיה עשת. ונועם עשת, בעלת מותג הבגדים "anwear".

קריירה
------

עשת התחילה את הקריירה שלה בגיל צעיר מאוד כמדבבת סדרות טלוויזיה וסרטי קולנוע. בשנת 2001, בגיל 9, דיבבה את לוסי בסדרה "רחוב החיות 64", בשנת 2005 דיבבה את ורדי בסרט "ברבי: פגסוס וקסם הסוס המעופף" ובשנת 2006 דיבבה את קתלין בסרט "ברבי ו-12 הנסיכות הרוקדות". בשנת 2015 דיבבה את ג'ינג'ר ברדהאוס בסרט "אבר אפטר היי - האביב המכזיב".

את קריירת המשחק שלה החלה בשנת 2009 כאשר הופיעה לראשונה בקולנוע בסרט "אילי ובן" בבימויו של אורי רביד, בתפקיד הילית, חברתו של אילי.

לעשת מספר הופעות בטלוויזיה: בשנת 2018 השתתפה בסרט הטלוויזיה "רוצחות מבית טוב" על רצח מלה מלבסקי, בתפקיד שוטרת סמויה. בשנת 2019 השתתפה בתפקיד אורח בסדרת הטלוויזיה "חמישים".

עשת השתתפה במספר סרטי קולנוע, שניים מהם כיכבו בפסטיבל הקולנוע בקאן. בשנת 2016 הופיעה בתפקיד מרכזי בסרט "מעבר להרים ולגבעות" בבימויו של ערן קולירין. הסרט הופיע בפסטיבל הקולנוע קאן. עשת שיחקה בסרט את יפעת גרינבאום, בתו האקטיביסטית של איש קבע משוחרר, המפתחת רומן עם צעיר פלסטיני.

בשנת 2020 שיחקה בסרט הקצר "רוני", המספר על אישה אשר יחסיה עולים על שרטון עם בן זוגה המשרת בעזה.

בשנת 2021 שיחקה בסרט "הברך" בבימויו של נדב לפיד. הסרט זכה בפרס חבר השופטים בפסטיבל הקולנוע קאן.

בשנת 2022 כיכבה בסרט "עקרה" של הבמאי הרב מרדכי ורדי, אשר מספר על אישה הנאנסת על ידי רב המבטיח לה לרפא אותה מעקרותה, ועל התמודדותו של בעלה ואימו עם האונס. עשת שיחקה את פייגי, האישה הנאנסת על ידי הרב. הסרט הוקרן בפסטיבל הסרטים בירושלים.

עוד ב־2022 הופיעה בסרטים "איך נתת לזה לקרות" של יאיר אשר ואיתמר לפיד ובסרט הקצר "אליזבת" של ניצן ציפרוט על חייל בעמדת שמירה.

ב-2023 הופיעה בסדרה הקומית של כאן 11 "סובייצקה", בתור אלמוג, ברמנית והחברה הכי טובה של ענת, גיבורת הסדרה (סוזנה פפיאן).

קישורים חיצוניים
----------------

* מילי עשת, ברשת החברתית פייסבוק
* מילי עשת, ברשת החברתית אינסטגרם
* מילי עשת, במסד הנתונים הקולנועיים IMDb (באנגלית)
* מילי עשת באתר של פרי כפרי
* ראיון עם מילי עשת באתר וואלה 2017

הערות שוליים
------------

1. ↑  "מילי עשת". *הארץ*. נבדק ב-2022-07-30.
2. ↑  השחקנית מאיה עשת מצליחה בהוליווד, אז איך לא שמעתם עליה?, באתר xnet
3. ↑  ״מעבר להרים ולגבעות״, ניתוח, באתר סריטה, ‏2017-02-09 (באנגלית)
4. ↑  אור סיגולי, הסרט "מעבר להרים ולגבעות": לאכול עם אנשים כמוך, באתר כלכליסט - www.calcalist.co.il, ‏2017-02-09
5. ↑  מילי עשת הייתה הדבר הישראלי הכי חם בקאן, באתר mako, ‏2016-05-24
6. ↑  רוני | NFCT, באתר nfct.org.il
7. ↑  "סרטו של נדב לפיד "הברך" זכה בפרס חבר השופטים בפסטיבל קאן". *הארץ*. נבדק ב-2022-07-30.
8. ↑  עמי פרידמן, "אסור ללכת אחרי דמויות רבניות בעיניים עיוורות", באתר ישראל היום, ‏22.07.2022
9. ↑  ראיתי את הסרט "עקרה" ולא הצלחתי להפסיק לבכות, באתר כיפה, ‏2022-07-26
10. ↑  עינת קאפח, מילי עשת צללה לעולם החרדי והתאהבה בדמות שהיא מגלמת, באתר מקור ראשון, ‏5.9.2022
11. ↑  איך נתת לזה לקרות | טרום בכורה – סינמטק תל אביב
12. ↑  אליזבת סרט קצר מאת ניצן ציפרוט, באתר Daroma Productions

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007390034505171
* VIAF: 28150940104226602241
* WorldCat: viaf-28150940104226602241

 |